OMS recomandă continuarea vaccinării cu AstraZeneca: "Nu există niciun motiv să nu-l folosim".
Mai multe țări europene au decis să suspende utilizarea vaccinului AstraZeneca ca măsură de precauție. Pentru OMS nu există niciun motiv pentru a suspenda utilizarea vaccinului AstraZeneca. Purtătoarea de cuvânt a OMS a declarat că "nu există niciun motiv să nu-l folosim".
OMS a declarat vineri, 12 martie, că "nu există niciun motiv să nu se utilizeze" vaccinul covid al AstraZeneca, după ce utilizarea acestuia ca măsură de precauție a fost suspendată în mai multe țări europene, notează LeFigaro."Da, ar trebui să folosim în continuare vaccinul AstraZeneca", "nu există niciun motiv să nu-l folosim", a declarat Margaret Harris, o purtătoare de cuvânt a Organizației Mondiale a Sănătății, vineri, în cadrul unui briefing de presă al ONU la Geneva.Danemarca, Islanda și Norvegia au anunțat joi, 12 martie, suspendarea injecțiilor cu vaccinul AstraZeneca împotriva Covid-19, invocând principiul "precauției". Bulgaria le-a urmat vineri. Agenția Națională de Sănătate Daneză, prima care a anunțat decizia, a solicitat prudență în fața "cazurilor grave de cheaguri de sânge la persoanele vaccinate", deși "în prezent" nu a fost stabilită o legătură între vaccin și cheaguri de sânge.La începutul acestei săptămâni, Austria a încetat să administreze un lot din aceste vaccinuri după moartea unei asistente de 49 de ani din "tulburări grave de sângerare" la câteva zile după vaccinare. Laboratorul anglo-suedez și guvernul britanic au reacționat joi pentru a apăra un vaccin "sigur" și "eficient".La rândul ei, purtătorul de cuvânt al OMS, a subliniat că experții organizației analizează informațiile privind formarea cheagurilor de sânge, dar a menționat că, deocamdată, nu a fost stabilită nicio legătură de cauză și efect."Orice alertă de securitate trebuie investigată", a subliniat ea."Trebuie totuși să ne asigurăm că studiem toate alertele de siguranță atunci când distribuim vaccinuri și trebuie să le parcurgem, dar nu există nicio indicație de a nu-l utiliza", a adăugat ea.